De naturali vinorum historia
De naturali vinorum historia, de vinis Italiae et de conviviis antiquorum libri septem est opus scriptoris Italici Andreae Baccii, anno 1596 editum, in septem libros divisum. Baccius nonnulla vinorum Italicorum iudicia, quae hoc libro recitavit, ad "dignum praeceptorem meum" Modestinum Cassinum papae Pii V imperatorique Maximiliano II medicum "in historiarum iudiciis versatissimum" attribuit (p. 250). Librum suum cardinali Ascanio Columnae patrono dicavit.